

**REPUBLIKA HRVATSKA**

**SISAČKO-MOSLAVAČKA ŽUPANIJA**

**OPĆINA DONJI KUKURUZARI**

**POVJERENSTVO ZA PROVEDBU OGLASA**

KLASA : 112-03/25-01/01

URBROJ : 2176/07-04/1-25-3

Donji Kukuruzari, 13. lipnja 2025. godine

**OBAVIJEST I UPUTE KANDIDATIMA**

Na stranicama Hrvatskog zavoda za zapošljavanje i službenoj Internet stranici Općine Donji Kukuruzari, objavljen je Oglas za prijam u službu na radno mjesto „Referent-komunalni redar“ u Jedinstvenom upravnom odjelu Općine Donji Kukuruzari – 1 izvršitelj/ica na određeno vrijeme do povratka službenice s porodiljnog dopusta, na puno radno vrijeme, uz obvezni probni rad od dva mjeseca, te se daju upute kako slijedi:

Prijave na Oglas podnose se zaključno sa 17. lipnja 2025. godine.

Izrazi koji se koriste u ovom dokumentu, a imaju rodno značenje, koriste se neutralno i odnose se jednako na muški i ženski spol.

**Opis poslova radnog mjesta – referent – komunalni redar:**

* vodi postupak i rješava u upravnim i neupravnim stvarima izdavanja akata prema Zakonu o komunalnom gospodarstvu,
* provodi nadzor nad provedbom odluka o komunalnom redu, uređenju naselja i korištenju javnih površina,
* izrađuje nacrte programa gradnje i održavanja objekata i uređaja komunalne infrastrukture, te iste provodi,
* samostalno donosi rješenja o izvršenju propisa, izriče mandatne kazne i predlaže pokretanje prekršajnog postupka,
* nadzire održavanje javnih površina, groblja i mrtvačnica,
* nadzire realizaciju poslova dezinsekcije i deratizacije,
* nadzire poslove održavanja i čišćenja javnih zelenih površina kao i ostalih javnih površina
* vodi upravne postupke, nadzire provedbu odluka,
* nadzire obavljanje građevinskih radova vezanih uz održavanje komunalne infrastrukture, te priprema nacrte programa održavanja i građenja komunalne infrastrukture,
* izrađuje izvješća, analize stanja i informacije za potrebe Općinskog vijeća i općinskog načelnika iz svoga djelokruga,
* vrši usporedbu istovjetnosti objavljenih općih akata iz svoga djelokruga objavljenih u službenom glasilu s izvornikom istih, te o uočenim tiskarskim pogreškama izvješćuje pročelnika Jedinstvenog upravnog odjela,
* izvršava naloge pročelnika Jedinstvenog upravnog odjela.

**Podaci o plaći:**

Plaću radnog mjesta referent-komunalni redar čini umnožak koeficijenta složenosti poslova radnog mjesta (1,70) i osnovice za obračun plaće (975,60 EUR), uvećan za 0,5 % za svaku navršenu godinu radnog staža.

Umnožak koeficijenta i osnovice plaće predstavlja plaću u bruto 1. iznosu, koji se umanjuje za iznos obveznih doprinosa i poreza.

Plaća radnog mjesta referent-komunalni redar propisana je Odlukom o utvrđivanju koeficijenata za obračun plaća službenika i namještenika („Službeni vjesnik“, broj 16/24, 97/24) i Odlukom o utvrđenju osnovice za obračun plaće službenika i namještenika u Jedinstvenom upravnom odjelu Općine Donji Kukuruzari („Službeni vjesnik“, broj 12/25).

**Način obavljanja prethodne provjere znanja i sposobnosti kandidata:**

Za kandidate prijavljene na oglas koji su podnijeli pravodobnu i urednu prijavu te ispunjavaju formalne uvjete provest će se prethodna provjera znanja i sposobnosti.

Smatra se da je kandidat, koji nije pristupio prethodnoj provjeri znanja i sposobnosti, povukao prijavu na oglas.

Provjera znanja i sposobnosti se sastoji od pisanog testiranja. Test sadrži 20 pitanja. Za svaki točan odgovor kandidatu se dodjeljuje 0,5 bodova.

Maksimalan broj bodova koji kandidati mogu ostvariti na pismenom testiranju je 10 bodova. Smatra se da su kandidati položili provjeru znanja ukoliko su ostvarili najmanje 50% bodova (5 i više bodova), i s takvim kandidatima će Povjerenstvo za provedbu oglasa provesti intervju.

Povjerenstvo za provedbu oglasa kroz razgovor s kandidatima prilikom intervjua utvrđuje interese, profesionalne ciljeve i motivaciju kandidata za rad na navedenom radnom mjestu.

Maksimalan broj bodova koji kandidati mogu ostvariti na intervjuu je 10 bodova.

O rezultatima testiranja i vremenu održavanja intervjua kandidati će biti obaviješteni.

Nakon provedene prethodne provjere znanja i sposobnosti utvrđuje se rang lista kandidata prema ukupnom broju bodova ostvarenih na pisanom testiranju i intervjuu.

**Područje testiranja te pravni i drugi izvori za pripremanje kandidata za testiranje:**

* Zakon o lokalnoj i područnoj (regionalnoj) samoupravi („Narodne novine“, broj 33/01, 60/01, 129/05, 109/07, 125/08, 36/09, 150/11, 144/12, 19/13, 137/15, 123/17, 98/19 i 144/20)
* Zakon o komunalnom gospodarstvu („Narodne novine“, broj 68/18, 110/18, 32/20 i 145/24),
* Zakon o općem upravnom postupku („Narodne novine“, broj 47/09 i 110/21)
* Zakon o poljoprivrednom zemljištu („Narodne novine“, broj 20/18, 115/18, 98/18 i 57/22),
* Odluka o komunalnom redu Općine Donji Kukuruzari („Službeni vjesnik“, broj 43/19),
* Odluka o uvjetima i načinu držanja kućnih ljubimaca i načinu postupanja s napuštenim i izgubljenim životinjama te divljim životinjama Općine Donji Kukuruzari („Službeni vjesnik“, broj 32/22)
* Pravilnik o agrotehničkim mjerama („Narodne novine“, broj 22/19)

**Postupak testiranja:**

Na testiranje je potrebno donijeti osobnu iskaznicu ili drugu ispravu na kojoj se nalazi fotografija, sa kojom se dokazuje identitet osobe.

Smatra se da je kandidat koji nije pristupio testiranju povukao prijavu na oglas.

Vrijeme trajanja testiranja – 30 minuta.

Za vrijeme testiranja nije dopušteno:

- koristiti se bilo kakvom literaturom odnosno bilješkama,

- koristiti mobitel ili druga komunikacijska sredstva,

- napuštati prostoriju u kojoj se provjera odvija,

- razgovarati s ostalim kandidatima niti na bilo koji drugi način remetiti koncentraciju kandidata.

Vrijeme održavanja prethodne provjere znanja i sposobnosti kandidata bit će objavljeno na Internet stranicama Općine Donji Kukuruzari, [www.donji-kukuruzari.hr](http://www.donji-kukuruzari.hr), te na oglasnoj ploči Općine Donji Kukuruzari, najkasnije pet dana prije održavanja provjere. Na web-stranici Općine Donji Kukuruzari i na oglasnoj ploči Općine Donji Kukuruzari biti će objavljena imena kandidata koji ispunjavaju formalne uvjete iz oglasa i koji mogu pristupiti prethodnoj provjeri.

Povjerenstvo za provedbu oglasa